text: BarcelonaNo mentir i no tenia por a la veritat. Era el lema del monjo i historiador, Hilari Raguer, i el va aplicar al llarg de la seva vida. Aquest monjo i investigador infatigable, ha mort, segons ha informat l'Abadia de Montserrat, aquest matí, als 92 anys. Nascut a Madrid l'any 1928, el pare Raguer es va llicenciar el 1950 en dret a la Universitat de Barcelona, el 1954 va ingressar al monestir de Montserrat i el 1960 va ser ordenat sacerdot. Feia 65 anys que era monjo. Mai va perdre la curiositat. Va buscar i rebuscar entre documents i arxius per intentar aportar més llum sobre el passat més recent. Molt abans que tothom parlés de memòria històrica, Raguer ja demanava que el país assumís el seu passat. Va treballar fins al final. L'historiador Josep Maria Solé i Sabaté explica que els darrers mesos va substituir-lo en algunes conferències i Raguer li enviava les conferències escrites perquè les llegís. "Això no ho fa quasi ningú, era un home d'una honestedat, valentia i intel·ligència fora de sèrie".
  La missa exequial tindrà lloc dissabte, a les 10.45 h, i serà presidida pel pare Abat Josep M. Soler.